Oficialusis leidinys L 096 , 28/03/1998 p. 0045 - 0046



Komisijos sprendimas 1998 m. kovo 20 d. iš esmės pripažįstantis dokumentų, pateiktų nuodugniai patikrinti dėl butilcihalofopo, etilpiraflufeno ir azafenidino galimo įrašymo į Tarybos direktyvos 91/414/EEB dėl augalų apsaugos produktų pateikimo į rinką I priedą, išsamumą (tekstas svarbus EEE) (98/242/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 97/73/EB [2], ypač į jos 6 straipsnio 3 dalį, kadangi Direktyvoje 91/414/EEB (toliau – direktyva) yra numatyta parengti veikliųjų medžiagų, kurias leidžiama naudoti augalų apsaugos produktuose, Bendrijos sąrašą; kadangi pareiškėjai pateikė valstybių narių institucijoms dokumentus dėl trijų veikliųjų medžiagų, kad į direktyvos I priedą būtų įrašytos veikliosios medžiagos; kadangi 1997 m. balandžio 30 d. Dow Elanco Italia Srl pateikė Italijos institucijoms dokumentus dėl veikliosios medžiagos butilcihalofopo; kadangi 1997 m. birželio 16 d. Nihon Nohyaku Co. Ltd pateikė Belgijos institucijoms dokumentus dėl veikliosios medžiagos etilpiraflufeno; kadangi 1997 m. birželio 25 d. du Pont de Nemours (France) SA pateikė Ispanijos institucijoms dokumentus dėl veikliosios medžiagos azafenidino; kadangi minėtos institucijos pateikė Komisijai dokumentų išsamumo pirmojo patikrinimo rezultatus dėl II priede numatytų duomenų ir informacijos reikalavimų, o bent vieno augalų apsaugos produkto, savo sudėtyje turinčio minimos veikliosios medžiagos, atveju – direktyvos III priedo reikalavimų; kadangi vėliau pagal 6 straipsnio 2 dalies nuostatas pareiškėjai pateikė Komisijai ir kitoms valstybėms narėms dokumentus; kadangi dokumentai dėl butilcihalofopo, etilpiraflufeno ir azafenidino 1997 m. gruodžio 16 d. buvo perduoti Augalų sveikatos nuolatiniam komitetui; kadangi direktyvos 6 straipsnio 3 dalyje reikalaujama Bendrijos lygiu patvirtinti, kad dokumentai iš esmės atitinka direktyvos II priede numatytus duomenų ir informacijos reikalavimus, o bent vieno augalų apsaugos produkto, savo sudėtyje turinčio minimos veikliosios medžiagos, atveju – direktyvos III priede numatytus reikalavimus; kadangi toks patvirtinimas yra būtinas, kad būtų atliktas nuodugnus dokumentų patikrinimas, o taip pat, kad valstybėms narėms būtų suteikta galimybė išduoti laikiną registraciją augalų apsaugos produktams, savo sudėtyje turintiems šios veikliosios medžiagos, deramai atsižvelgus į direktyvos 8 straipsnio 1 dalyje nustatytas sąlygas, ypač į sąlygą išsamiai įvertinti veikliąją medžiagą ir augalų apsaugos produktą pagal direktyvos reikalavimus; kadangi toks sprendimas nepanaikina galimybės prašyti pareiškėjo pateikti papildomus duomenis arba informaciją, jei nuodugnaus patikrinimo metu paaiškėtų, kad tokia informacija arba duomenys yra reikalingi sprendimui priimti; kadangi valstybės narės ir Komisija susitarė, kad Italija tęs nuodugnų dokumentų dėl butilcihalofopo patikrinimą, Belgija – nuodugnų dokumentų dėl etilpiraflufeno patikrinimą, o Ispanija – nuodugnų dokumentų dėl azafenidino patikrinimą; kadangi Italija, Belgija ir Ispanija kuo greičiau, bet ne vėliau kaip per vienerius metus praneš Komisijai savo tyrimų išvadas kartu su rekomendacijomis dėl įrašymo arba neįrašymo ir visas su tuo susijusias sąlygas; kadangi, gavus šį pranešimą, remiantis visų valstybių narių sukaupta patirtimi, bus tęsiamas nuodugnus patikrinimas Augalų sveikatos nuolatiniame komitete; kadangi šiame sprendime numatytos priemonės atitinka Augalų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Šie dokumentai yra laikomi iš esmės atitinkančiais II priede numatytus duomenų ir informacijos reikalavimus, o augalų apsaugos produkto, savo sudėtyje turinčio minimos veikliosios medžiagos, atveju – direktyvos III priedo reikalavimus, atsižvelgiant į siūlomą naudojimą: 1) Dow Elanco Italia Srl Komisijai ir valstybėms narėms pateikti dokumentai dėl butilcihalofopo kaip veikliosios medžiagos įrašymo į Direktyvos 91/414/EEB I priedą, kurie 1997 m. gruodžio 16 d. buvo perduoti Augalų sveikatos nuolatiniam komitetui; 2) Nihon Nohyaku Co. Ltd Komisijai ir valstybėms narėms pateikti dokumentai dėl etilpiraflufeno kaip veikliosios medžiagos įrašymo į Direktyvos 91/414/EEB I priedą, kurie 1997 m. gruodžio 16 d. buvo perduoti Augalų sveikatos nuolatiniam komitetui; 3) Du Pont de Nemours (France) SA Komisijai ir valstybėms narėms pateikti dokumentai dėl azafenidino kaip veikliosios medžiagos įrašymo į Direktyvos 91/414/EEB I priedą, kurie 1997 m. gruodžio 16 d. buvo perduoti Augalų sveikatos nuolatiniam komitetui. 2 straipsnis Šis sprendimas skirtas valstybėms narėms. Priimta Briuselyje, 1998 m. kovo 20 d. Komisijos vardu Franz Fischler Komisijos narys [1] OL L 230, 1991 8 19, p. 1. [2] OL L 353, 1997 12 24, p. 26. --------------------------------------------------